CELEX: 32021D1200
Language: lv
Date: 2021-07-19 00:00:00
Title: Padomes Lēmums (KĀDP) 2021/1200 (2021. gada 19. jūlijs), ar ko pagarina Eiropas Savienības Militārās komitejas priekšsēdētāja pilnvaru termiņu un ieceļ nākamo Eiropas Savienības Militārās komitejas priekšsēdētāju

21.7.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 259/6
               
            
         PADOMES LĒMUMS (KĀDP) 2021/1200
         (2021. gada 19. jūlijs),
         ar ko pagarina Eiropas Savienības Militārās komitejas priekšsēdētāja pilnvaru termiņu un ieceļ nākamo Eiropas Savienības Militārās komitejas priekšsēdētāju
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 240. pantu,
         ņemot vērā Padomes Lēmumu 2001/79/KĀDP (2001. gada 22. janvāris) par Eiropas Savienības Militārās komitejas izveidi (1) un jo īpaši tā 3. pantu,
         tā kā:
         
                     (1)
                  
                  
                     Ievērojot Lēmumu 2001/79/KĀDP, Padomei jāieceļ Eiropas Savienības Militārās komitejas (“Militārā komiteja”) priekšsēdētājs, pamatojoties uz Militārās komitejas aizsardzības iestāžu vadītāju līmeņa sanāksmes ieteikumu. Saskaņā ar minēto lēmumu Militārās komitejas priekšsēdētāja pilnvaru termiņš ir trīs gadi, ja vien Padome nenolemj citādi.
                  
               
                     (2)
                  
                  
                     Ar Lēmumu (KĀDP) 2018/297 (2) Padome 2018. gada 20. februārī par Militārās komitejas priekšsēdētāju iecēla ģenerāli Claudio GRAZIANO – izņēmuma kārtā uz trīsarpus gadus ilgu laikposmu – no 2018. gada 6. novembra.
                  
               
                     (3)
                  
                  
                     Militārās komitejas aizsardzības iestāžu vadītāju līmeņa sanāksme 2021. gada 19. maijā par Militārās komitejas priekšsēdētāju ieteica iecelt ģenerāli Robert BRIEGER uz trim gadiem no 2022. gada 1. jūnija.
                  
               
                     (4)
                  
                  
                     Tādēļ būtu jāpagarina ģenerāļa Claudio GRAZIANO pilnvaru termiņš Militārās komitejas priekšsēdētāja amatā līdz ģenerāļa Robert BRIEGER pilnvaru termiņa sākumam.
                  
               
                     (5)
                  
                  
                     Ģenerāli Robert BRIEGER būtu jāieceļ par Militārās komitejas priekšsēdētāju no 2022. gada 1. jūnija līdz 2025. gada 31. maijam,
                  
               IR PIEŅĒMUSI ŠO LĒMUMU.
         
            1. pants
            Ar šo ģenerāļa Claudio GRAZIANO pilnvaru termiņu Eiropas Savienības Militārās komitejas priekšsēdētāja amatā pagarina līdz 2022. gada 31. maijam.
         
         
            2. pants
            Ar šo ģenerāli Robert BRIEGER ieceļ par Eiropas Savienības Militārās komitejas priekšsēdētāju no 2022. gada 1. jūnija līdz 2025. gada 31. maijam.
         
         
            3. pants
            Šis lēmums stājas spēkā tā pieņemšanas dienā.
         
         
            Briselē, 2021. gada 19. jūlijā
            
               
                  Padomes vārdā –
               
               
                  priekšsēdētāja
               
               J. PODGORŠEK
            
         
         
            (1)  OV L 27, 30.1.2001., 4. lpp.
         
         
            (2)  Padomes Lēmums (KĀDP) 2018/297 (2018. gada 20. februāris), ar ko ieceļ Eiropas Savienības Militārās komitejas priekšsēdētāju (OV L 56, 28.2.2018., 33. lpp.).